Julius etc. Dilecto filio Conrado Philippi, decano ecclesie Aboensis, magistro in artibus, salutem etc. Litterarum scientia, vite ac morum honestas aliaque laudabilia probitatis et virtutum merita, super quibus apud nos fide digno commendaris testimonio, nos inducunt ut tibi reddamur ad gratiam liberales. Dudum siquidem omnes dignitates ceteraque beneficia ecclesiastica cum cura et sine cura apud sedem apostolicam tunc vacantia et in antea vacatura collationi et dispositioni nostre reservavimus, decernentes ex tunc irritum et inane, si secus super hiis a quoquam quavis auctoritate scienter vel ignoranter contigeret attemptari. Cum itaque postmodum decanatus ecclesie Aboensis, quem dilectus filius Arvidus electus Aboensis tempore provisionis et prefectionis per nos hodie de persona sua ad dictam ecclesiam tunc certo modo pastore carentem factarum obtinebat, ex eo quod nos etiam hodie decanatum predictum personalem (= per similem) promotionem et prefectionem predictas harum serie vacare decernimus apud sedem eandem, vacet ad presens, nullusque de illo preter nos hac vice disponere potuerit sive possit, reservatione et decreto obsistentibus supradictis, nos tibi, qui ut accepimus canonicatum et prebendam dicte ecclesie inter alia obtines premissorum meritorum tuorum intuitu specialem gratiam facere volentes teque a quibusvis excommunicationis, suspensionis etc. fore censentes, motu proprio non ad tuam vel alterius pro te nobis super hoc oblate petitionis instantiam sed de nostra mera liberalitate decanatum predictum, qui inibi dignitas non tamen major post pontificalem existit et cujus fructus, redditus et proventus quatuor marcarum argenti puri secundum communem extimationem valorem annuum, ut etiam accepimus, non excedunt, sive premisso sive alio quovis modo aut ex alterius cujusvis persona, sive per liberam resignationem dicti Arvidi electi vel cujusvis alterius de illa in romana curia vel extra eam etiam coram notario publico et testibus sponte factam aut constitutionem fe: re: Johannis pape XXII, predecessoris nostri, que incipit Execrabilis, vel assecutionem alterius beneficii ecclesiastici quavis auctoritate collati vacet, etiam si tanto tempore vacaverit, quod ejus collatio iuxta Lateranensis statuta concilii ad sedem predictam legitime devoluta ipseque decanatus dispositioni apostolice specialiter vel alias generaliter reservatus existit et ad eam consueverit, quis per electionem assumi eique cura immineat animarum super eo quoque inter aliquos lis, cujus statum presentibus haberi volumus pro expresso, pendeat indecisa, dummodo ejus dispositio ad nos hac vice pertineat, cum omnibus juribus el pertinentiis suis apostolica tibi auctoritate conferimus et de illo etiam providemus, decernentes prout est irritum et inane, si secus super hiis a quoquam quavis auctoritate scienter vel ignoranter attemptatum forsan est hactenus vel in posterum contigerit attemptari, non obstantibus pie me: Bonifacii pape VIII, etiam predecessoris nostri, et aliis constitutionibus et ordinationibus apostolicis ac dicte ecclesie privilegiis, confirmatione apostolica vel quavis firmitate alia roboratis, statutis et consuetudinibus contrariis quibuscumque, aut si aliqui super provisionibus sibi faciendis de dignitatibus ipsius ecclesie speciales vel aliis beneficiis ecclesiasticis in illis partibus generales dicte sedis vel legatorum ejus litteras impetraverint, etiamsi per eas ad inhibitionem, reservationem et decretum vel alias quomodolibet sit processum, quibus omnibus te in assecutione dicti decanatus volumus anteferri, sed nullum per hoc eis quoad assecutionem dignitatum seu beneficiorum aliorum prejudicium generari seu si pro tempore existenti episcopo et dilectis filiis capitulo Aboensi vel quibusvis aliis communiter vel divisim ab eadem sit sede indultum quo ad receptionem vel provisionem alicuius minime teneantur et ad id compelli non possint, quodque de dignitatibus ipsius ecclesie vel aliis beneficiis ecclesiasticis ad eorum collationem, provisionem, presentationem, electionem seu quamvis aliam dispositionem conjunctim vel separatim spectantibus nulli valeat provideri per litteras apostolicas non facientes plenam et expressam ac de verbo ad verbum de indulto hujusmodi mentionem et qualibet alia dicte sedis indulgentia generali vel speciali, cujus cumque tenoris existat, per quam presentibus non expressam vel totaliter non insertam effectum hujusmodi gratie impediri valeat quomodolibet vel differri et de qua cujusque toto tenore habenda sit in nostris litteris mentio specialis, seu si presens [non] fueris ad prestandum de observandis statutis et consuetudinibus dicte ecclesie solitum juramentum, dummodo in absentia tua per procuratorem idoneum et cum ad ecclesiam ipsam accesseris corporaliter illud prestes. Nulli ergo etc. nostre absolutionis, collationis, provisionis decreti et voluntatis infringere si quis etc. Datum Ravenne anno incarnationis dominice millesimo quingentesimo decimo (= undecimo), xvi kalend. aprilis anno octavo. Simili modo dilectis filiis archidiacono ecclesie Melevitane et Upsalensibus ac Aboensibus officialibus salutem etc. Hodie dilecto filio Conrado Philippi, decano ecclesie Aboensis, magistro in artibus, decanatum dicte ecclesie, tunc certo modo apud sedem apostolicam vacantem et antea dispositioni apostolice reservatum, cum omnibus juribus et pertinentiis suis apostolica auctoritate motu proprio committimus et de illo etiam providemus, prout in nostris inde confectis litteris plenius continetur. Quocirca discretioni vestre per apostolica scripta mandamus, quatenus vos vel duo aut unus vestrum, si et postquam dicte littere vobis presentate fuerint, per vos vel alium seu alios eundem Conradum vel procuratorem suum ejus nomine in corporalem possessionem decanatus juriumque et pertinentiarum predictorum inducatis auctoritate nostra et defendatis inductum, amoto exinde quolibet dententore (!), facientes Conradum vel pro eo procuratorem predictum ad decanatum predictum ut est moris admitti, sibique de illius fructibus, redditibus, proventibus, juribus et obventionibus universis integre responderi, contradictores auctoritate nostra etc.; non obstantibus que in dictis litteris voluimus non obstare, seu si pro tempore existenti episcopo et dilectis filiis capitulo Aboensi vel quibusvis aliis communiter vel divisim ab apostelica sit sede indultum, quod interdici, suspendi vel excommunicari non possint per litteras apostolicas non facientes plenam et expressam ac de verbo ad verbum de indulto hujusmodi mentionem. Dat. ut supra. Phil. XVI X sexto cal. aprilis anno octavo de Senis.